బివివి ప్రసాద్: అంతర్ముఖీనత
15 జులై 2013
అంతర్ముఖీనత
మీకు లేనిది వెదికే బదులు, మీరు ఎప్పటికీ కోల్పోనిది కనుగొనండి.
నిరపేక్ష సత్యం (absolute truth) ఉందని, మనిషి తనలోనికి తిరిగి సూక్ష్మమూ, సున్నితమూ అయిన ఎరుకతో గమనిస్తే తెలుస్తుందని దానిని తెలుసుకొన్న అనేక దేశకాలాలకు చెందిన జ్ఞానులందరూ చెబుతున్నారు.
ఈ క్షణంలో మనకు అనేక సంక్లిష్టలతో, వెలుగునీడల్తో నిండిన మానసిక ప్రపంచం ఉంది. మనస్సు నిండా చీకాకులున్నపుడు, వత్తిడి ఉన్నపుడు భౌతిక ప్రపంచం మనం అనుభవించకుండానే మాయమైపోతూ ఉండటం మనకు తెలుసు.
ఆ మానసిక ప్రపంచాన్ని మరిచి గమనిస్తే ఈ క్షణంలోనే కన్నూ మొదలైన జ్ఞానేంద్రియాల ద్వారా భౌతిక ప్రపంచాన్ని అనుభవిస్తూ ఉంటాము. ఇది మానసిక ప్రపంచంకంటే వాస్తవమైనది. సరళమైనది, కానీ మరింత నిగూఢమైనది. ఆద్యంతాలు తెలియని సృష్టి ఈ క్షణంలో యెట్లా ఎందుకు వ్యక్తమౌతుందో మన ఊహకి అందదు. కానీ జ్ఞానేంద్రియాలకు తెలిసే ఈ ప్రపంచం మన మానసిక ప్రపంచం కంటే మరింత అందమైనది, మరింతగా మనకి శాంతిని కలిగించేది. శక్తి నిచ్చేది. అందువల్లనే మనం వ్యాకులతతో నిండిపోయినపుడు ప్రకృతిలో కాసేపు గడిపితే లోపలి తెలియని వెలితి ఏదో నిండినట్లుంటుంది.
జ్ఞానులు కనుగొన్నది ఈ భౌతిక ప్రపంచంకన్నా మరింత సూక్ష్మమైనది. మరింత వాస్తవమైనది. ఈ కాలానికి చెందిన ఎకార్ట్ టోలీ (Eckhart Tolle) దానినే వర్తమానం లేదా ఇపుడు (now) అంటారు. జ్ఞానేంద్రియ అనుభవాలని కూడా మరిచి మనస్సు మరింత శాంతిగా, నిశ్చలంగా ఉన్నపుడు కాలం ఆగిపోయినట్లు అనిపిస్తుంది. ఆ కాలరహిత స్థితినే టోలీ 'ఇప్పుడు' అంటారు. దానినే నిసర్గదత్త 'ఈ క్షణానికి ఆధారంగా ఉన్నఈ క్షణం' అంటారు. రమణ మహర్షి 'అనంతమైన వర్తమానం' అంటారు.
మానసిక ప్రపంచాన్నివిడిచి ప్రాకృతిక ప్రపంచంలోకీ, ప్రాకృతిక ప్రపంచాన్ని కూడా ఖాళీ చేసుకొని ఏ శబ్దమూ, దృశ్యమూ లేని మౌనంలోకీ, నిండుదనంలోకీ ప్రయాణించే క్రమాన్నే అంతర్ముఖీనత అంటారు. అంతేకాని తన మానసిక ప్రపంచంలోనే, దానిని పుట్టించే అహంకారంలోనే కూరుకుపోయి ఉండటం అంతర్ముఖీనత (introspection) కాదు. వాళ్ళు అంతర్ముఖీనులూ (introverts) కారు. అలా ఉండటం ఒక దైన్య స్థితి మాత్రమే.
అందుకు పూర్తి భిన్నంగా నిజమైన అంతర్ముఖీనత ధ్యానం వంటిది, ప్రార్ధన వంటిది, జీవితం పట్లా, సమస్త సృష్టి పట్లా ప్రేమ గీతం వంటిది. ఒక్కొక్క వాన చినుకునీ చేర్చుకొంటూ నెమ్మదిగా నిండే ఒక మహా సరోవరం వంటిది. బహుశా దానినే పూర్వులు మానససరోవరం అన్నారా అనిపిస్తోంది. ప్రేమా, దయా, వివేకం, సృజన వంటి పవిత్ర శక్తులేవో సంచరించే ఆ మానససరోవర యాత్ర చెయ్యటానికే మనిషి ఈ సృష్టి లోకి వచ్చాడా అనిపిస్తోంది.
bivivi prasad: antarmukheenata
15 julai 2013
antarmukheenata
meeku lenidi vedike badulu, meeru eppatiki kolponidi kanugonandi.
nirapeksha satyam (absolute truth) undani, manishi tanaloniki tirigi suukshmamuu, sunnitamuu ayina erukatho gamaniste telustundani daanini telusukonna aneka desakaalaalaku chendina ghnaanulandaruu chebutunnaru.
ee kshanamlo manaku aneka sanklishtalatho, veluguneedaltho nindina maanasika prapancham undi. manassu ninda cheekaakulunnapudu, vattidi unnapudu bhautika prapancham manam anubhavinchakundaane maayamaipotuu undatam manaku telusu.
aa maanasika prapanchaanni marichi gamaniste ee kshanamlone kannoo modalaina ghnaanendriyaala dwara bhautika prapanchaanni anubhavistuu untaamu. idhi maanasika prapanchankante vaastavamainadi. saralamainadi, cony marinta niguudamainadi. aadyantaalu teliyani srushti ee kshanamlo yetla enduku vyaktamoutundo mana oohaki andadu. cony ghnaanendriyaalaku telise ee prapancham mana maanasika prapancham kante marinta andamainadi, marintagaa manaki saantini kaliginchedi. sakti nichedi. anduvallane manam vyaakulatatoe nindipoyinapudu prakrutilo kasepu gadipithe lopali teliyani veliti edho nindinatluntundi.
ghnaanulu kanugonnadi ee bhautika prapanchankannaa marinta suukshmamainadi. marinta vaastavamainadi. ee kaalaaniki chendina ecart toly (Eckhart Tolle) daanine vartamaanam leda ipudu (now) antaaru. ghnaanendriya anubhavaalani kuudaa marichi manassu marinta saantigaa, nischalamgaa unnapudu kaalam aagipoyinatlu anipistundi. aa kaalarahita sthitine toly 'ippudu' antaaru. daanine nisargadatta 'ee kshanaaniki aadhaaramgaa unnaee kshanam' antaaru. ramana maharshi 'anantamaina vartamaanam' antaaru.
maanasika prapanchaannividichi praakrutika prapanchamlokii, praakrutika prapanchaanni kuudaa khaalii chesukoni e sabdamuu, drushyamuu laeni mounamloki, nindudanamlokii prayaaninche kramaanne antarmukheenata antaaru. antekaani tana maanasika prapanchamlone, daanini puttinche ahankaaramlone kuurukupooyi undatam antarmukheenata (introspection) kaadu. vaallu antarmukheenuluu (introverts) kaaru. alaa undatam oka dainya sthiti matrame.
anduku puurti bhinnamgaa nijamaina antarmukheenata dhyanam vantidi, praardhana vantidi, jeevitam patla, samasta srushti patla prema geetam vantidi. okkokka vaana chinukunee cherchukontu nemmadigaa ninde oka mahaa sarovaram vantidi. bahusa daanine puurvulu manasasarovaram annara anipistondi. prema, dayaa, vivekam, srujana vanti pavitra saktulevo sancharinche aa manasasarovara yaatra cheyyataanike manishi ee srushti loki vachada anipistondi.